|  |  |
| --- | --- |
|  | ЗАЦВЕРДЖАНА  Пратакол пасяджэння метадычнага савета  \_\_\_\_\_\_\_\_\_\_\_\_\_\_ № \_\_\_\_\_\_ |

АДДЗЕЛ АДУКАЦЫІ, СПОРТУ І ТУРЫЗМУ АДМІНІСТРАЦЫІ ЛЕНІНСКАГА РАЁНА г.ГРОДНА

ДУА “СЯРЭДНЯЯ ШКОЛА №7 г. ГРОДНА»

ПРАГРАМА

ПЛАТНАЙ АДУКАЦЫЙНАЙ ПАСЛУГІ

«ШКОЛЬНЫ РЭПЕТЫТАР»

ПА БЕЛАРУСКАЙ МОВЕ ДЛЯ ВУЧНЯЎ 7 КЛАСАЎ

СКЛАДАЛЬНІК: ПШЫБЫШ Л.І.,

НАСТАЎНІК БЕЛАРУСКАЙ МОВЫ І ЛІТАРАТУРЫ

РЭЦЭНЗЕНТ: КІСЯЛЁВА Г.В., КІРАЎНІК МА

НАСТАЎНІКАЎ БЕЛАРУСКАЙ МОВЫ І

ЛІТАРАТУРЫ

ГРОДНА, 2016

ЗМЕСТ

ТЛУМАЧАЛЬНАЯ ЗАПІСКА………………………………………….........2

ПРАДМЕТНА-ТЭМАТЫЧНЫ ЗМЕСТ КУРСА…………………….……..3

АРГАНІЗАЦЫЯ АДУКАЦЫЙНАГАПРАЦЭСУ…………………………..5

ПРАГНАЗУЕМЫЯ ВЫНІКІ…………………………………………………6

СПІС ВЫКАРЫСТАНАЙ ЛІТАРАТУРЫ……………………………….....7

РЭЦЭНЗІЯ НА ПРАГРАМУ ПЛАТНАЙ АДУКАЦЫЙНАЙ ПАСЛУГІ “ШКОЛЬНЫ РЭПЕТЫТАР” ПА БЕЛАРУСКАЙ МОВЕ ДЛЯ ВУЧНЯЎ 7 КЛАСАЎ……………………………………………………………………8

ТЛУМАЧАЛЬНАЯ ЗАПІСКА

Асноўная мэта курса – удасканальванне камунікатыўнай і лінгвістычнай падрыхтоўкі вучняў у адпаведнасці з патрабаваннямі школьнай праграмы па беларускай мове за 7 клас, развіццё інтэлектуальнай, духоўна-маральнай, грамадзянскай культуры навучэнцаў сродкамі беларускай мовы.

Задачы курса:

1. Дапамагчы вучням засвоіць тэматычны матэрыял па прадмеце, садзейнічаць паспяховай падрыхтоўцы дамашнягя задання;

2. Замацаваць валоданне арфаграфічнымі і пунктуацыйнымі нормамі беларускай літаратурнай мовы;

3. Забяспечыць сфарміраванасць у вучняў моўных ведаў, уменняў і навыкаў, неабходных для авалодання мовай;

4. Павысіць узровень культуры пісьмовага маўлення вучняў сёмых класаў.

Прапанаваная сістэма заняткаў ахоплівае тыя тэмы па марфалогіі і арфаграфіі, вывучэнне якіх традыцыйна выклікае найбольшыя цяжкасці ў школьнікаў і дазваляе замацаваць і сістэматызаваць веды вучняў.

ПРАДМЕТНА-ТЭМАТЫЧНЫ ЗМЕСТ КУРСА

|  |  |  |
| --- | --- | --- |
| № | Тэма | Колькасць гадзін |
| 1 | Нормы сучаснай беларускай літаратурнай мовы. Маўленчы этыкет | 1 |
| 2 | Назоўнік, прыметнік, лічэбнік, займеннік, дзеяслоў як часціны мовы, іх граматычныя нормы | 1 |
| 3 | Будова слова. Словаўтварэнне вывучаных часцін мовы | 1 |
| 4 | Дзеепрыметнік як асобая форма дзеяслова | 1 |
| 5 | Дзеепрыметны зварот, знакі прыпынку | 1 |
| 6 | Дзеепрыметнікі незалежнага і залежнага стану, іх утварэнне і ўжыванне | 1 |
| 7 | Правапіс суфіксаў дзеепрыметнікаў залежнага стану прошлага часу –н-, -ен-, -ан-, -т- | 1 |
| 8 | Поўная і кароткая формы дзеепрыметніка | 1 |
| 9 | Правапіс не(ня) з дзеепрыметнікамі | 1 |
| 10 | Дзеепрыслоўе як асобая форма дзеяслова | 1 |
| 11 | Правапіс не з дзеепрыслоўямі | 1 |
| 12 | Дзеепрыслоўны зварот, знакі прыпынку | 1 |
| 13 | Дзеепрыслоўі незакончанага трывання, іх утварэнне і правапіс | 1 |
| 14 | Дзеепрыслоўі закончанага трывання, іх утварэнне і правапіс | 1 |
| 15 | Прыслоўе як часціна мовы. Разрады прыслоўяў па значэнні | 1 |
| 16 | Ступені параўнання прыслоўяў | 2 |
| 17 | Утварэнне прыслоўяў | 1 |
| 18 | Правапіс не(ня), ні з прыслоўямі | 1 |
| 19 | Правапіс прыслоўяў праз дэфіс | 1 |
| 20 | Правапіс прыслоўяў разам. Правапіс спалучэнняў слоў, блізкіх да прыслоўяў | 1 |
| 21 | Службовыя часціны мовы і выклічнік | 1 |
| 22 | Прыназоўнік як службовая часціна мовы: агульнае значэнне, марфалагічныя прыметы, сінтаксічная роля | 1 |
| 23 | Вытворныя і невытворныя прыназоўнікі | 1 |
| 24 | Прыназоўнікі простыя, складаныя і састаўныя, іх правапіс | 2 |
| 25 | Злучнік як службовая часціна мовы: агульнае значэнне, марфалагічныя прыметы, сінтаксічная роля | 1 |
| 26 | Простыя і састаўныя злучнікі, іх ужывнне | 1 |
| 27 | Злучальныя і падпарадкавальныя злучнікі, іх ужыванне | 1 |
| 28 | Адзіночныя, парныя, паўторныя злучнікі, іх ужыванне і правапіс | 1 |
| 29 | Часціца як службовая часціна мовы: агульнае значэнне, марфалагічныя прыметы, сінтаксічная роля | 1 |
| 30 | Формаўтваральныя часціцы | 1 |
| 31 | Правапіс часціц | 1 |
| 32 | Часціцы не, ні, іх адрозненне. Правапіс не(ня) з рознымі часцінамі мовы | 1 |
| 33 | Выклічнік як часціна мовы. Дэфіс у выклічніках | 1 |

АРГАНІЗАЦЫЯ АДУКАЦЫЙНАГА ПРАЦЭСУ

Заняткі праводзяцца ў малых групах, выкарыстоўваецца індывідуальная работа; пры правядзенні заняткаў выкарыстоўваюцца розныя віды дзейнасці( тлумачэнне матэрыялу, распрацоўка тэматычнага алгарытму, работа па ўзоры з практыкаваннямі, каменціраванае пісьмо), арфаграфічны і пунктуацыйны аналіз тэкстаў.

ПРАГНАЗУЕМЫЯ ВЫНІКІ

Арфаграфічныя і пунктуацыйныя навыкі, сфарміраваныя на ўзроўні , дастатковым для паспяховага рашэння камунікатыўных і навучальных задач, якія ставяцца перад сямікласнікамі. Заняткі павінны садзейнічаць развіццю арфаграфічнай пільнасці,навыкаў арфаграфічнага і пунктуацыйнага аналізу тэксту, развіццю навыкаў вуснага маўлення. Актывізацыя пазнавальных здольнасцей вучняў, выпрацоўка ўмення назіраць, знаходзіць істотныя прыметы моўных з’яў.

СПІС ВЫКАРЫСТАНАЙ ЛІТАРАТУРЫ

1. Правілы беларускай арфаграфіі і пунктуацыі. – Мінск: Нац. цэнтр прававой інфармацыі Рэспублікі Беларусь, 2010,143 с.

2. Валочка Г. М., Язерская С. А. Беларуская мова. 7 клас. Вучэбны дапаможнік для 7 класа ўстаноў агульнай сярэдняй адукацыі з беларускай і рускай мовамі навучання / Г.М. Валочка, С.А. Язерская. – Мінск: Нац. ін-т адукацыі, 2015,112 с.

3. Валочка, Г.М. Беларуская мова ў 7 класе: вучэбна-метадычны дапаможнік для настаўнікаў агульнаадукацыйных устаноў з беларускай і рускай мовамі навучання / Г.М. Валочка, С.А. Язерская. – Мінск: Нац. ін-т адукацыі, 2011; Мінск: ТАА “ВИТпостер», 2013,120 с.

4. Валочка Г. М., Язерская С. А. Дыдактычны матэрыял па беларускай мове : 7 клас/ Г.М. Валочка, С.А. Язерская. –Мазыр: “Белы вецер”,2014,132 с.

РЭЦЭНЗІЯ НА ПРАГРАМУ

ПЛАТНАЙ АДУКАЦЫЙНАЙ ПАСЛУГІ

«ШКОЛЬНЫ РЭПЕТЫТАР» ПА БЕЛАРУСКАЙ МОВЕ

ДЛЯ ВУЧНЯЎ 7 КЛАСАЎ

Праграма платнай адукацыйнай паслугі «Школьны рэпетытар» па беларускай мове для вучняў 7 класаў уключае асноўныя тэмы раздзела «Марфалогія» курса беларускай мовы ў базавай школе.

Асаблівая ўвага надаецца рабоце над тымі тэмамі, вывучэнне якіх выклікае ў вучняў найбольшыя цяжкасці («Правапіс прыслоўяў», «Дзеепрыметны зварот, знакі прыпынку », «Правапіс не (ня), ні з рознымі часцінамі мовы», « Дзеепрыслоўі закончанага і незакончанага трывання, іх ўтварэнне і правапіс », « Злучальныя і падпарадкавальныя злучнікі, іх ужыванне» і інш.).

Пры правядзенні заняткаў прапаноўваецца выкарыстоўваць такія формы работы, як заняткі ў малых групах і індывідуальная работа, што павінна павысіць якасць засваення вучэбнага матэрыялу вучнямі.

Праграма адпавядае патрабаванням Адукацыйнага стандарта па беларускай мове.

З мэтай інтэнсіфікацыі працэсу навучання пры арганізацыі і правядзенні заняткаў рэкамендуецца выкарыстоўваць актыўныя формы работы і інфармацыйныя адукацыйныя рэсурсы.

Кіраўнік настаўнікаў беларускай мовы і

літаратуры Г. В. Кісялёва